Nie nodig om weermag in PE te ontplooi, sê Cele | Maroela Media
Bheki Cele gedurende sy besoek. (Foto: ANA)
Bheki Cele, die minister van polisie, het inwoners van Port Elizabeth se noordelike gebiede verseker dat dit nie nodig is om die weermag in dié bende-geteisterde gebiede te ontplooi nie aangesien die polisie beplan om operasies hier te versterk.
Cele het Donderdag die noordelike gebiede saam met lt.genl. Liziwe Ntshinga, provinsiale polisiekommissaris, en Mongameli Bobani, burgemeester van die Nelson Mandelabaai-metro, besoek.
Die minister het tydens die besoek inwoners by Booysenspark toegespreek waar hy gesê het die stryd teen bendes en verwante misdaad is 'n nasionale prioriteit. Juis hierom die onlangse aankondiging van 'n teen-bende-eenheid op nasionale vlak.
"Drie provinsies is hoog op die radar wanneer dit kom by bendeverwante misdaad en die polisie het [dus] 'n sterk teenwoordigheid in die Wes-Kaap, Gauteng en die Oos-Kaap om die situasie te stabiliseer en wet en orde te handhaaf," het Cele gesê.
'n Totaal van 37 mense is sedert die begin van die operasie verlede jaar in hegtenis geneem en skuldig bevind aan bendeverwante misdaad in die Oos-Kaap.
bendegeweld Bheki Cele Port Elizabeth
Drie vroue sterf in botsing
Hoeveel dae het hy tyd om op sy woord terug te gaan, in Kaapstad was dit twee dae. Eers het hy gesê dat die weermag nie in Kaapstad ontplooi gaan word en twee dae later kondig hy aan dat hulle wel gaan ontplooi word. In die een liggaam weet die mond en die uitlaatpyp nie wat die ander een doen. In die geval is dit die uitlaatpyp.
So wat is dan nodig ….dalk moet die polisie hulle werk begin doen !
Wat is die Cele n minister of n Ganster??
In my opinie is Cele 'n dubbelganger met dubbel standaarde, hy voeg ook nooit die daad by die woord nie, almal het dit agter gekom en daarom maak elkeen soos hy/sy gedink
Cele is 'n rampoker. Die oomblik wanneer 'n land sy weermag ontplooi in die siviele gebiede beteken dit dat sy polisie mag niks werd is nie en hulle nie opgewase is om hul werk te doen nie. Dit is eintlik wanneer die land veronderstel is om 'n noodtoestand uit te roep sodat die weermag beheer kan oorneem, maar hier is alles korrup en agterbaks en ook afdwingbaar.